ကောသမ္ဗိဝါသီတိဿထေရ်ႏ

"ကောသမ္ဗိတိဿတ္ထေရဝတ္ထု"

၉၆။ ဂါႏထာႏပြန်ႏပအိုဝ်ႏခြေင်ခြေင်-
နေးတွမ်ႏအနယ်ꩻဟဝ်သေတဲင် ကလွစ်ထန်ႏဒါႏ ကိလေႏသာႏကငိမ်ꩻငဲ့ဒါႏ လောကဓံႏသွစ်ꩻပါꩻ ခွေါင်းမာꩻတဲ့ယဝ်း ထွာရာꩻတဝ်း ကခံႏဒါႏ ရဟန္တာႏပုဂ္ဂိုလ်ႏနဝ်ꩻ အသꩻနဝ်ꩻ ငိမ်ꩻစွူဒျာႏသွူ၊ ငေါဝ်းတဲ့နဝ်ꩻ၊ ထာꩻမာꩻတဲ့နဝ်ꩻ ငိမ်ꩻစွူဒျာႏရင်ꩻသွူ။

"လꩻဗဟုသုတ၊ လꩻသတိꩻနုဲင်းယို"
ဟော်ꩻထွားသွဉ်ဗာႏ ကောသမ္ဗိဝါသီတိဿတ္ထေရ သာမဏေရဝတ္ထုယိုတဲင်-

၁။ ကုသိုလ်ႏခြွီပန်ချာ ပါလွဉ်အာတဲင် သဲစ်ကြော့ꩻကလူꩻထွူ သက်လꩻနွတ်ꩻနေင်ႏပေႏဒျာႏ ထွာစွဉ်ႏ ရဟန္တာႏ၊

၂။ ပေါႏတပဲ့ꩻလိန်ႏမာႏနောဝ်ꩻ မာꩻဖေႏကေႏကေႏငါႏ ဆရာႏဝတ်ပတ်၊

၃။ တပဲ့ꩻထွာရဟန္တာႏ ဆရာႏထွာပုထုဇဉ်ႏခန်းတဲ့ တပဲ့ꩻပေႏ ရိုႏသေႏဒျာႏဆရာႏ၊

၄။ ဆရာႏစွဉ်ႏတဲ့ယဝ်း ရေႏဒျာႏတမျိုꩻ ထွာထိုꩻဒါႏ အမာႏ၊

၅။ တပဲ့ꩻလိန်ႏမာႏ (ရဟန္တာႏ)နဝ်ꩻ သꩻလျားဒါႏတဝ်းဆရာႏ၊ ယူႏဒျာႏ ခံႏဗာႏဝွဋ်၊

၆။ ရဟန္တာႏသီး သꩻတဲ့နဝ်ꩻ၊ ငေါဝ်းတဲ့နဝ်ꩻ၊ ထာꩻမာꩻတဲ့နဝ်ꩻ ငိမ်ꩻစွူလို့ဒျာႏအကျောင်ꩻ-စတဲင်နုဲင်းနဝ်ꩻ သေထွꩻ လꩻဗဟုသုတ၊ လꩻအီသတိꩻအာတန်သွူ။ပအိုဝ်ႏလိတ်လုဲင်ꩻစွစ်ꩻလီတာႏဗဟိုႏသံဃာႏစွိုꩻဗွေႏဗွန်ကောဝိဒ(ဇဝနာရာမ)ဓမ္မပဒအမုဲင်(၇)
အာႏကွိုꩻ